CELEX: 22018D1783
Language: fi
Date: 2018-11-09 00:00:00
Title: EU–Marokko-assosiaationeuvoston suositus N:o 1/2018, annettu 9 päivänä marraskuuta 2018, pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon vuodella pidentämisen hyväksymisestä [2018/1783]

19.11.2018   
               
               
                  FI
               
               
                  Euroopan unionin virallinen lehti
               
               
                  L 292/7
               
            
         EU–MAROKKO-ASSOSIAATIONEUVOSTON SUOSITUS N:o 1/2018,
         annettu 9 päivänä marraskuuta 2018,
         pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon vuodella pidentämisen hyväksymisestä [2018/1783]
         EU–MAROKKO-ASSOSIAATIONEUVOSTO, joka
         ottaa huomioon Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen (1),
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskeva Euro–Välimeri-sopimus, jäljempänä ’sopimus’, tuli voimaan 1 päivänä maaliskuuta 2000.
                  
               
                     (2)
                  
                  
                     Sopimuksen 80 artiklan mukaisesti assosiaationeuvosto voi antaa aiheelliseksi katsomiaan suosituksia sopimuksen tavoitteiden saavuttamiseksi.
                  
               
                     (3)
                  
                  
                     Sopimuksen 90 artiklan mukaan osapuolet toteuttavat kaikki sopimuksesta johtuvien velvoitteiden täyttämiseksi tarvittavat yleis- tai erityistoimenpiteet ja huolehtivat siitä, että sopimuksessa vahvistetut tavoitteet saavutetaan.
                  
               
                     (4)
                  
                  
                     Assosiaationeuvoston työjärjestyksen 10 artiklassa säädetään mahdollisuudesta antaa suosituksia kirjallisella menettelyllä istuntojen välissä.
                  
               
                     (5)
                  
                  
                     Pitkälle edistyneen maan aseman täytäntöönpanoa koskevan EU–Marokko-toimintasuunnitelman 2013–2017 voimassaolon pidentäminen muodostaa EU:n ja Marokon suhteiden perustan kuluvana vuonna, ja sen ansiosta voidaan aloittaa neuvottelut EU:n ja Marokon suhteiden uusien ensisijaisten aihealueiden määrittämiseksi tuleville vuosille,
                  
               SUOSITTAA:
         
            Ainoa artikla
            Assosiaationeuvosto suosittaa, kirjallista menettelyä noudattaen, pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon pidentämistä vuodella.
         
         
            Tehty Brysselissä 9 päivänä marraskuuta 2018.
            
               
                  EU–Marokko-assosiaationeuvoston puolesta
               
               
                  Puheenjohtaja
               
               F. MOGHERINI
            
         
         
            (1)  EYVL L 70, 18.3.2000, s. 2.